La política de cohesió és la principal política d'inversió de la Unió Europea.
L'Estratègia Europa 2020 és el marc general d'actuació cap on s'enfoca la política de cohesió europea.
El seu objectiu és donar suport a la creació d'ocupació, la competitivitat empresarial, el creixement econòmic, el desenvolupament sostenible i la millora de la qualitat de vida dels ciutadans en totes les regions i ciutats de la Unió Europea.
L'estratègia fixa tres models de creixement i 11 eixos prioritaris, amb la finalitat que la Unió Europea i els seus Estats membres impulsin la creació d'ocupació, la productivitat i la cohesió social.
Creixement intel·ligent: afavorir una economia basada en el coneixement i la innovació.
Creixement sostenible: promoció d'una economia més eficient en l'ús dels recursos, més ecològica i competitiva.
Creixement integrador: foment d'una economia amb altes taxes d'ocupació que permeti el desen
volupament de la cohesió social i territorial.
Distribució dels recursos per eixos prioritaris cofinançats amb FEDER, d'acord amb el PO FEDER CATALUNYA 2014-2020.
Eix 1: Potenciar la investigació, el desenvolupament tecnològic i la innovació
Eix 2: Millorar l'ús i qualitat de les TIC i el seu accés
Eix 3: Millorar la competitivitat de les pimes
Eix 4: Afavorir el pas cap a una economia baixa en carboni a tots els sectors
Eix 6: Conservar i protegir el medi ambient i promoure l'eficiència dels recursos
El Programa Operatiu FEDER de Catalunya 2014-2020 s'ha elaborat en el marc de l'Estratègia Catalunya 2020 (ECAT2020) i l'Estratègia d'investigació i innovació per a l'especialització intel·ligent de Catalunya (RIS3CAT).
Aquestes estratègies identifiquen els àmbits prioritaris d'actuació de les polítiques públiques per promoure un creixement intel·ligent, sostenible i integrador, i assolir els objectius Europa 2020.
Els àmbits prioritaris d'actuació són l'ocupació i la formació, la cohesió social, l'economia verda, la innovació i el coneixement, el dinamisme empresarial i la internacionalització.
Pots consultar les convocatòries vigents en aquest enllaç.
Les comunitats RIS3CAT són agrupacions d'empreses, agents del sistema R+D i Innovació, organitzacions clústers, i entitats de suport a l'empresa, amb establiment operatiu a Catalunya, que plantegen una estratègia de recerca i innovació per a la transformació econòmica de les activitats productives, emmarcades en els sectors líders definits en la RIS3CAT, a través d'un pla d'actuacions per implementar-la.
Projectes en forma de Nuclis de recerca industrial i desenvolupament experimental locals, individuals o col·laboratius i internacionals, destinats a incentivar la realització d'activitats de recerca industrial i desenvolupament experimental, que es realitzin a Catalunya i que comportin l'obtenció de productes i processos nous o millorats tecnològicament respecte als ja existents.
Els ajuts cofinançats amb FEDER comporten una obligació de publicitat que les entitats beneficiàries han de fer constar als seus llocs web.
Sempre que una entitat beneficiària privada no disposi de lloc web propi, és l'organisme gestor qui ha de fer pública aquesta informació:
Per donar compliment a l'apartat 4c de l'article 125, del Reglament (UE) 1303/2013, sobre mesures antifrau, es disposa dels següents canals de denúncia: